CELEX: 32022R1210
Language: mt
Date: 2022-07-13 00:00:00
Title: Regolament ta’ Implimentazzjoni tal-Kummissjoni (UE) 2022/1210 tat-13 ta’ Lulju 2022 li jistabbilixxi standards tekniċi ta’ implimentazzjoni għall-applikazzjoni tar-Regolament (UE) Nru 596/2014 tal-Parlament Ewropew u tal-Kunsill fir-rigward tal-format tal-listi ta’ persuni b’informazzjoni privileġġata u l-aġġornamenti tagħhom (Test b’rilevanza għaż-ŻEE)

14.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 187/23
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/1210
         tat-13 ta’ Lulju 2022
         li jistabbilixxi standards tekniċi ta’ implimentazzjoni għall-applikazzjoni tar-Regolament (UE) Nru 596/2014 tal-Parlament Ewropew u tal-Kunsill fir-rigward tal-format tal-listi ta’ persuni b’informazzjoni privileġġata u l-aġġornamenti tagħhom
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 596/2014 tal-Parlament Ewropew u tal-Kunsill tas-16 ta’ April 2014 dwar l-abbuż tas-suq (ir-Regolament dwar l-abbuż tas-suq), emendat bir-Regolament (UE) 2019/2115 fir-rigward tal-promozzjoni tal-użu ta’ swieq tat-tkabbir tal-SMEs, u li jħassar id-Direttiva 2003/6/KE tal-Parlament Ewropew u tal-Kunsill u d-Direttivi tal-Kummissjoni 2003/124/KE, 2003/125/KE u 2004/72/KE (1), u b’mod partikolari s-sitt subparagrafu tal-Artikolu 18(6) u t-tielet subparagrafu tal-Artikolu 18(9)tiegħu,
         Billi:
         
                     (1)
                  
                  
                     Skont l-Artikolu 18 tar-Regolament (UE) Nru 596/2014, l-emittenti, il-parteċipanti fis-suq tal-kwoti tal-emissjonijiet, il-pjattaformi tal-irkanti, l-irkantaturi jew is-sorveljaturi tal-irkanti, jew kull persuna oħra li taġixxi f’isimhom jew għall-kont tagħhom huma obbligati jfasslu listi ta’ persuni b’informazzjoni privileġġata u jżommuhom aġġornati skont format preċiż.
                  
               
                     (2)
                  
                  
                     Jenħtieġ li l-istabbiliment ta’ format preċiż, inkluż l-użu ta’ mudelli standard, jiffaċilita l-applikazzjoni uniformi tar-rekwiżit li jitfasslu u jiġu aġġornati listi ta’ persuni b’informazzjoni privileġġata stabbiliti fir-Regolament (UE) Nru 596/2014. Jenħtieġ li jiżgura wkoll li l-awtoritajiet kompetenti jiġu pprovduti bl-informazzjoni meħtieġa biex iwettqu l-kompitu li jipproteġu l-integrità tas-swieq finanzjarji u jinvestigaw abbużi possibbli tas-suq.
                  
               
                     (3)
                  
                  
                     Billi jista’ jkun hemm varjetà ta’ informazzjoni privileġġata f’entità fl-istess ħin, jenħtieġ li l-listi ta’ persuni b’informazzjoni privileġġata jidentifikaw preċiżament l-informazzjoni privileġġata speċifika li l-persuni li jaħdmu għall-entità kellhom aċċess għaliha. Għaldaqstant, jenħtieġ li l-listi ta’ persuni b’informazzjoni privileġġata jispeċifikaw liema hi l-informazzjoni privileġġata speċifika (li tista’ tinkludi informazzjoni rigward negozju, proġett, avveniment – inkluż dawk korporattivi jew finanzjarji –, pubblikazzjoni ta’ rapporti finanzjarji jew twissijiet dwar il-qligħ). Għal dan l-għan, jenħtieġ li l-listi ta’ persuni b’informazzjoni privileġġata jinqasmu f’taqsimiet b’taqsimiet separati għal kull biċċa informazzjoni privileġġata. Jenħtieġ li kull taqsima telenka lill-persuni kollha li jkollhom aċċess għall-istess informazzjoni privileġġata speċifika.
                  
               
                     (4)
                  
                  
                     Sabiex jiġu evitati entrati multipli fir-rigward tad-dettalji personali tal-istess individwi f’taqsimiet differenti tal-lista ta’ persuni b’informazzjoni privileġġata, jenħtieġ li jkun possibbli li dawk id-dettalji personali jiġu elenkati fit-taqsima separata fil-lista ta’ persuni b’informazzjoni privileġġata, imsejħa t-taqsima tal-persuni b’informazzjoni privileġġata permanenti, li ma tkunx relatata mal-informazzjoni privileġġata speċifika. Jenħtieġ li t-taqsima tal-persuni b’informazzjoni privileġġata permanenti tinkludi biss lil dawk il-persuni li, minħabba n-natura tal-funzjoni jew il-pożizzjoni tagħhom, ikollhom aċċess għall-informazzjoni privileġġata kollha fl-entità l-ħin kollu.
                  
               
                     (5)
                  
                  
                     Ir-Regolament (UE) Nru 596/2014 ġie emendat bir-Regolament (UE) 2019/2115 tal-Parlament Ewropew u tal-Kunsill (2), li jintroduċi rekwiżiti inqas strinġenti għall-emittenti li l-istrumenti finanzjarji tagħhom ikunu ammessi għan-negozjar fuq suq tat-tkabbir tal-SMEs (emittenti tas-suq tat-tkabbir tal-SMEs), billi jillimita l-persuni elenkati għal dawk li, minħabba n-natura tal-funzjoni jew il-pożizzjoni tagħhom fl-emittent, ikollhom aċċess għal informazzjoni privileġġata.
                  
               
                     (6)
                  
                  
                     B’deroga minn dik id-dispożizzjoni, l-Istati Membri jistgħu jirrikjedu li l-emittenti tas-suq tat-tkabbir tal-SMEs jinkludu fil-listi tagħhom ta’ persuni b’informazzjoni privileġġata lill-persuni kollha msemmija fl-Artikolu 18(1)(a) tar-Regolament (UE) Nru 596/2014. Madankollu, meta jitqiesu r-riżorsi umani u finanzjarji ġeneralment iżgħar tal-SMEs, tqies proporzjonat għalihom li jużaw format li jirrappreżenta piż amministrattiv eħfef meta mqabbel mal-format tal-listi ta’ persuni b’informazzjoni privileġġata stabbiliti skont l-Artikolu 18(1)(a) tar-Regolament (UE) Nru 596/2014, u li l-kontenut tal-listi jiġi limitat għal dak li huwa strettament meħtieġ għall-identifikazzjoni tal-individwi rilevanti. Jenħtieġ li n-nuqqas ta’ ħtieġa li l-emittenti jżommu fil-listi tagħhom id-dettalji ta’ kuntatt personali tal-persuni b’informazzjoni privileġġata tagħhom jagħti lill-emittenti eżenzjoni mill-ġbir u l-aġġornament ta’ data minn persuni b’informazzjoni privileġġata filwaqt li ma jċaħħdux lill-awtoritajiet nazzjonali kompetenti minn għodda biex jidentifikaw persuni li jittrattaw l-informazzjoni privileġġata u jilħquhom fil-kuntatt professjonali tagħhom. Jenħtieġ li dawk l-emittenti jkollhom ukoll il-possibbiltà li jelenkaw id-dettalji tal-persuni li, minħabba n-natura tal-funzjoni jew il-pożizzjoni tagħhom, ikollhom aċċess għall-informazzjoni privileġġata kollha l-ħin kollu fit-taqsima ta’ persuni b’informazzjoni privileġġata permanenti tal-lista ta’ persuni b’informazzjoni privileġġata minflok ma jżidu d-dettalji personali li jikkonċernaw lil dawn il-persuni b’informazzjoni privileġġata permanenti f’kull lista speċifika għan-negozju jew ibbażata fuq l-avveniment. Jenħtieġ ukoll li l-kontenut ta’ tali taqsimiet ta’ persuni b’informazzjoni privileġġata permanenti jkun limitat għal dak li huwa strettament meħtieġ għall-identifikazzjoni tal-individwi rilevanti.
                  
               
                     (7)
                  
                  
                     Jenħtieġ li l-lista ta’ persuni b’informazzjoni privileġġata jkun fiha d-data personali meħtieġa sabiex jiġu identifikati l-persuni b’informazzjoni privileġġata. Kwalunkwe proċessar ta’ data personali għall-finijiet tal-istabbiliment u ż-żamma ta’ listi ta’ persuni b’informazzjoni privileġġata msemmija fl-Artikolu 18 tar-Regolament (UE) Nru 596/2014 jenħtieġ li jikkonforma mar-Regolament (UE) 2016/679 tal-Parlament Ewropew u tal-Kunsill (3).
                  
               
                     (8)
                  
                  
                     Jenħtieġ li l-listi tal-persuni b’informazzjoni privileġġata jkun fihom ukoll data li tkun tista’ tassisti lill-awtoritajiet kompetenti fit-twettiq tal-investigazzjonijiet u tgħinhom janalizzaw b’mod rapidu l-imġiba tan-negozjar tal-persuni b’informazzjoni privileġġata, biex jiġu stabbiliti konnessjonijiet bejn il-persuni b’informazzjoni privileġġata u l-persuni involuti f’negozjar suspettuż, u biex jiġu identifikati kuntatti bejniethom f’ħinijiet kritiċi. F’dan ir-rigward, in-numri tat-telefon huma essenzjali billi jippermettu li l-awtorità kompetenti taġixxi malajr u titlob rekords tat-traffiku tad-data, jekk ikun meħtieġ. Barra minn hekk, jenħtieġ li din id-data tkun ipprovduta mill-bidu, sabiex l-integrità tal-investigazzjoni ma tkunx kompromessa għaliex l-awtorità kompetenti jkollha, waqt investigazzjoni, tikkuntattja lill-emittent, lill-parteċipant f’suq ta’ kwoti tal-emissjonijiet, lill-pjattaforma tal-irkanti, lill-irkantatur, lis-sorveljatur tal-irkanti jew lill-persuna b’informazzjoni privileġġata b’aktar talbiet għal informazzjoni.
                  
               
                     (9)
                  
                  
                     Sabiex jiġi żgurat li l-listi ta’ persuni b’informazzjoni privileġġata jkunu jistgħu jitqiegħdu għad-dispożizzjoni tal-awtorità kompetenti malajr kemm jista’ jkun, fuq talba tagħha, u sabiex ikunu jistgħu jiġu aġġornati f’kull ħin mingħajr dewmien, jenħtieġ li l-lista ta’ persuni b’informazzjoni privileġġata tinżamm f’forma elettronika. Jenħtieġ li l-forma elettronika tiżgura li l-informazzjoni inkluża fil-lista ta’ persuni b’informazzjoni privileġġata tinżamm kunfidenzjali. Sabiex jiġi evitat piż amministrattiv sproporzjonat fuq l-emittenti tas-suq tat-tkabbir tal-SMEs, dawn jistgħu jżommu l-lista ta’ persuni b’informazzjoni privileġġata f’forma elettronika iżda jenħtieġ li dan ir-rekwiżit ma japplikax għal dawk l-emittenti sakemm tiġi żgurata l-kompletezza, il-kunfidenzjalità u l-integrità tal-informazzjoni.
                  
               
                     (10)
                  
                  
                     Sabiex jonqos il-piż amministrattiv għas-sottomissjoni tal-listi ta’ persuni b’informazzjoni privileġġata, jenħtieġ li l-mezzi elettroniċi speċifiċi għat-trażmissjoni jiġu determinati mill-awtoritajiet kompetenti nfushom, bil-kundizzjoni li dawk il-mezzi elettroniċi jippermettu li l-listi jinżammu kunfidenzjali.
                  
               
                     (11)
                  
                  
                     Minħabba raġunijiet ta’ ċarezza, trasparenza u ċertezza legali, jenħtieġ li l-formati tal-listi kollha ta’ persuni b’informazzjoni privileġġata msemmija fir-Regolament (UE) Nru 596/2014 jiġu kkonsolidati f’att legali wieħed. Għaldaqstant, jenħtieġ li dan ir-Regolament ikun fih kemm il-format għal-listi ta’ persuni b’informazzjoni privileġġata msemmija fl-Artikolu 18(1)(a) tar-Regolament (UE) Nru 596/2014 kif ukoll il-listi ta’ persuni b’informazzjoni privileġġata msemmija fl-Artikolu 18(6) ta’ dak ir-Regolament. B’riżultat ta’ dan, jenħtieġ li r-Regolament ta’ Implimentazzjoni tal-Kummissjoni (UE) 2016/347 (4) jitħassar.
                  
               
                     (12)
                  
                  
                     Il-Kontrollur Ewropew għall-Protezzjoni tad-Data ġie kkonsultat f’konformità mal-Artikolu 42(1) tar-Regolament (UE) 2018/1725 tal-Parlament Ewropew u tal-Kunsill (5) u ta l-opinjoni tiegħu fis-7 ta’ Ġunju 2021.
                  
               
                     (13)
                  
                  
                     Dan ir-Regolament huwa bbażat fuq l-abbozz ta’ standards tekniċi ta’ implimentazzjoni ppreżentat lill-Kummissjoni mill-Awtorità Ewropea tat-Titoli u s-Swieq.
                  
               
                     (14)
                  
                  
                     L-Awtorità Ewropea tat-Titoli u s-Swieq wettqet konsultazzjonijiet pubbliċi miftuħa dwar l-abbozz ta’ standards tekniċi ta’ implementazzjoni li fuqu huwa bbażat dan ir-Regolament, analizzat il-kosti u l-benefiċċji potenzjali relatati u talbet il-parir tal-Grupp tal-Partijiet Interessati tat-Titoli u s-Swieq stabbilit mill-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (6),
                  
               ADOTTAT DAN IR-REGOLAMENT:
         
            Artikolu 1
            Listi ta’ persuni b’informazzjoni privileġġata meħtieġa mill-Artikolu 18(1) tar-Regolament (UE) Nru 596/2014
            
               1.   Il-listi ta’ persuni b’informazzjoni privileġġata meħtieġa mill-Artikolu 18(1) tar-Regolament (UE) Nru 596/2014 għandu jkun fihom taqsima speċifika għal kull biċċa informazzjoni privileġġata u għandhom jitfasslu bl-użu tal-format stabbilit fil-Mudell 1 fl-Anness I ta’ dan ir-Regolament.
            
            
               2.   Id-dettalji personali tal-persuni li, minħabba n-natura tal-funzjoni jew il-pożizzjoni tagħhom, ikollhom aċċess għall-informazzjoni privileġġata kollha l-ħin kollu jistgħu jiġu elenkati separatament fit-taqsima ta’ persuni b’informazzjoni privileġġata permanenti tal-lista ta’ persuni b’informazzjoni privileġġata. Dik it-taqsima għandha titfassal bl-użu tal-format stabbilit fil-Mudell 2 fl-Anness I ta’ dan ir-Regolament. Meta titfassal it-taqsima tal-lista ta’ persuni b’informazzjoni privileġġata permanenti, id-dettalji personali tal-persuni b’informazzjoni privileġġata permanenti ma għandhomx jiġu inklużi fit-taqsimiet speċifiċi tal-lista ta’ persuni b’informazzjoni privileġġata msemmija fil-paragrafu 1.
            
            
               3.   Il-listi ta’ persuni b’informazzjoni privileġġata għandhom jinżammu f’forma elettronika li, f’kull ħin, tiżgura li:
               
                           (a)
                        
                        
                           l-aċċess għal-listi ta’ persuni b’informazzjoni privileġġata jkun ristrett għal persuni identifikati b’mod ċar li jeħtieġu dak l-aċċess minħabba n-natura tal-funzjoni jew il-pożizzjoni tagħhom;
                        
                     
                           (b)
                        
                        
                           l-informazzjoni inkluża tkun preċiża;
                        
                     
                           (c)
                        
                        
                           il-verżjonijiet preċedenti tal-lista ta’ persuni b’informazzjoni privileġġata jkunu aċċessibbli.
                        
                     
            
               4.   Fuq is-sit web tagħha, l-awtorità kompetenti għandha tispeċifika l-mezzi elettroniċi li permezz tagħhom il-listi ta’ persuni b’informazzjoni privileġġata għandhom jiġu trażmessi lill-awtorità kompetenti. Dawk il-mezzi elettroniċi għandhom jiżguraw li l-kompletezza, l-integrità u l-kunfidenzjalità tal-informazzjoni jinżammu matul it-trażmissjoni.
            
         
         
            Artikolu 2
            Listi ta’ persuni b’informazzjoni privileġġata msemmija fl-Artikolu 18(6) tar-Regolament (UE) Nru 596/2014
            
               1.   Il-lista ta’ persuni b’informazzjoni privileġġata msemmija fl-Artikolu 18(6) tar-Regolament (UE) Nru 596/2014 tista’ tinkludi biss id-dettalji personali ta’ persuni li jkollhom aċċess regolari għal informazzjoni privileġġata. Dik il-lista għandha titfassal bl-użu tal-format stabbilit fl-Anness II.
            
            
               2.   Il-listi ta’ persuni b’informazzjoni privileġġata meħtieġa mill-Istati Membri skont it-tieni subparagrafu tal-Artikolu 18(6) tar-Regolament (UE) Nru 596/2014 għandu jkun fihom taqsima speċifika għal kull biċċa informazzjoni privileġġata, u għandhom jitfasslu bl-użu tal-format stabbilit fil-Mudell 1 fl-Anness III ta’ dan ir-Regolament.
               Id-dettalji tal-persuni li, minħabba n-natura tal-funzjoni jew pożizzjoni tagħhom, ikollhom aċċess għall-informazzjoni privileġġata kollha l-ħin kollu jistgħu jiġu elenkati separatament fit-taqsima ta’ persuni b’informazzjoni privileġġata permanenti tal-lista ta’ persuni b’informazzjoni privileġġata. Dik it-taqsima ta’ persuni b’informazzjoni privileġġata permanenti għandha titfassal bl-użu tal-format stabbilit fil-Mudell 2 fl-Anness III ta’ dan ir-Regolament. Meta titfassal it-taqsima tal-lista ta’ persuni b’informazzjoni privileġġata permanenti, id-data personali tal-persuni b’informazzjoni privileġġata permanenti ma għandhiex tiġi inkluża f’kull taqsima tal-lista ta’ persuni b’informazzjoni privileġġata li tikkorrispondi għal kull informazzjoni privileġġata msemmija fl-ewwel subparagrafu ta’ dan il-paragrafu.
            
            
               3.   Il-listi ta’ persuni b’informazzjoni privileġġata msemmija fil-paragrafi 1 u 2 għandhom jinżammu fi kwalunkwe forma li tiżgura li l-kompletezza, l-integrità u l-kunfidenzjalità tal-informazzjoni inkluża f’dawk il-listi jinżammu l-ħin kollu matul it-trażmissjoni lill-awtorità kompetenti.
            
         
         
            Artikolu 3
            Tħassir
            Ir-Regolament ta’ Implimentazzjoni (UE) 2016/347 jitħassar. Ir-referenzi għar-Regolament imħassar għandhom jinftiehmu bħala referenzi għal dan ir-Regolament.
         
         
            Artikolu 4
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta’ Lulju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 173, 12.6.2014, p. 1.
         
            (2)  Ir-Regolament (UE) 2019/2115 tal-Parlament Ewropew u tal-Kunsill tas-27 ta’ Novembru 2019 li jemenda d-Direttiva 2014/65/UE u r-Regolamenti (UE) Nru 596/2014 u (UE) 2017/1129 fir-rigward tal-promozzjoni tal-użu ta’ swieq tat-tkabbir tal-SMEs (ĠU L 320, 11.12.2019, p. 1).
         
            (3)  Ir-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta' tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).
         
            (4)  Ir-Regolament ta' Implimentazzjoni tal-Kummissjoni (UE) 2016/347 tal-10 ta’ Marzu 2016 li jistabbilixxi standards tekniċi ta’ implimentazzjoni fir-rigward tal-format preċiż tal-listi ta’ persuni b'informazzjoni privileġġata, kif ukoll il-format għall-aġġornament tal-listi ta’ persuni b’informazzjoni privileġġata f’konformità mar-Regolament (UE) Nru 596/2014 tal-Parlament Ewropew u tal-Kunsill (ĠU L 65, 11.3.2016, p. 49).
         
            (5)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).
         
            (6)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
      
      
         
            ANNESS I
            MUDELL 1
            
               Format għal-listi ta’ persuni b’informazzjoni privileġġata msemmija fl-Artikolu 1(1)
            
            
               Deskrizzjoni tas-sors tal-informazzjoni privileġġata speċifika [:
            
            
               Data u ħin tal-ħolqien ta’ din it-taqsima (jiġifieri meta l-informazzjoni privileġġata speċifika ġiet identifikata): [ssss-xx-jj; hh:mm UTC (Ħin Universali Koordinat)]
            
               Data u ħin (l-aħħar aġġornament): [
               ssss-xx-jj, hh:mm UTC (Ħin Universali Koordinat)]
            
            
               Data tat-trażmissjoni lill-awtorità kompetenti: [
               ssss-xx-jj]
            
                        
                           L-isem/ismijiet tal-persuna b’informazzjoni privileġġata
                     
                     
                        
                           Il-kunjom(ijiet) tal-persuna b’informazzjoni privileġġata
                     
                     
                        
                           Il-kunjom(ijiet) tal-persuna b’informazzjoni privileġġata mat-twelid (jekk differenti)
                     
                     
                        
                           In-numru/numri tat-telefon professjonali
                        
                        (linja tat-telefon diretta tax-xogħol u numri tal-mobile tax-xogħol)
                     
                     
                        
                           Isem u indirizz tal-kumpanija
                        
                     
                     
                        
                           Funzjoni u raġuni għaliex il-persuna għandha informazzjoni privileġġata
                        
                     
                     
                        
                           Kisba
                        
                        (id-data u l-ħin li fihom dik il-persuna kisbet l-aċċess għall-informazzjoni privileġġata)
                     
                     
                        
                           Waqfien
                        
                        (id-data u l-ħin li fihom dik il-persuna ma baqax ikollha aċċess għall-informazzjoni privileġġata)
                     
                     
                        
                           Numru Nazzjonali ta’ Identifikazzjoni (jekk applikabbli)
                     
                     
                        
                           Data tat-twelid
                        
                     
                     
                        
                           Numri tat-telefon personali (in-numri tat-telefon tad-dar u tal-mobile personali)
                     
                     
                        
                           Indirizz tad-dar sħiħ: isem tat-triq; numru tat-triq; belt; kodiċi postali; pajjiż)
                     
                  
                        [Test]
                     
                     
                        [Test]
                     
                     
                        [Test]
                     
                     
                        [Numri (ebda spazju)]
                     
                     
                        [Indirizz tal-emittent/parteċipant fis-suq tal-kwoti tal-emissjonijiet/pjattaforma tal-irkant,/irkantatur/sorveljatur tal-irkant jew tal-persuna li taġixxi f’isimhom jew akkont tagħhom
                     
                     
                        [Test li jiddeskrivi r-rwol, il-funzjoni u r-raġuni għall-inklużjoni f’din il-lista]
                     
                     
                        [ssss-xx-jj, hh:mm UTC]
                     
                     
                        [ssss-xx-jj, hh:mm UTC]
                     
                     
                        [Numru u/jew test]
                     
                     
                        [ssss-xx-jj]
                     
                     
                        [Numri (ebda spazju)]
                     
                     
                        [Test]
                     
                  MUDELL 2
            
               Format għat-taqsima ta’ persuni b’informazzjoni privileġġata permanenti msemmija fl-Artikolu 1(2)
            
            
               Data u ħin tal-ħolqien ta’ din it-taqsima: [
               ssss-xx-jj; hh:mm UTC (Ħin Universali Koordinat)]
            
               Data u ħin (l-aħħar aġġornament): [
               ssss-xx-jj, hh:mm UTC (Ħin Universali Koordinat)]
            
            
               Data tat-trażmissjoni lill-awtorità kompetenti: [
               ssss-xx-jj]
            
                        
                           L-isem/ismijiet tal-persuna b’informazzjoni privileġġata
                     
                     
                        
                           Il-kunjom(ijiet) tal-persuna b’informazzjoni privileġġata
                     
                     
                        
                           Il-kunjom(ijiet) tal-persuna b’informazzjoni privileġġata mat-twelid (jekk differenti)
                     
                     
                        
                           Numru/i tat-telefon professjonali (il-linja tat-telefon diretta tax-xogħol u n-numri tal-mobile tax-xogħol)
                     
                     
                        
                           Isem u indirizz tal-kumpanija
                        
                     
                     
                        
                           Funzjoni u raġuni għaliex il-persuna għandha informazzjoni privileġġata
                        
                     
                     
                        
                           Inklużjoni
                        
                        (id-data u l-ħin li fihom il-persuna ġiet inkluża fit-taqsima ta’ persuni b’informazzjoni privileġġata permanenti)
                     
                     
                        
                           Numru Nazzjonali ta’ Identifikazzjoni (jekk applikabbli)
                     
                     
                        
                           Data Tat-Twelid
                        
                     
                     
                        
                           Indirizz tad-dar personali sħiħ
                        
                        (isem tat-triq; numru tat-triq; belt; kodiċi postali; pajjiż) (Jekk disponibbli fiż-żmien tat-talba mill-awtorità kompetenti)
                     
                     
                        
                           Numri tat-telefon personali
                        
                        (in-numri tat-telefon tad-dar u tal-mobile personali)
                     
                  
                        [Test]
                     
                     
                        [Test]
                     
                     
                        [Test]
                     
                     
                        [Numri (ebda spazju)]
                     
                     
                        [Indirizz tal-emittent jew tal-persuna li taġixxi f’isimhom jew akkont tagħhom]
                     
                     
                        [Test li jiddeskrivi r-rwol, il-funzjoni u r-raġuni għall-inklużjoni f’din il-lista]
                     
                     
                        [ssss-xx-jj, hh:mm UTC]
                     
                     
                        [Numru u/jew test]
                     
                     
                        ssss-xx-jj għad-data tat-twelid]
                     
                     
                        [Test]
                     
                     
                        [Numri (ebda spazju)]
                     
                  
      
      
         
            ANNESS II
            
               Format għal-lista tad-data personali ta’ persuni li jkollhom aċċess regolari għall-informazzjoni privileġġata msemmija fl-Artikolu 2(1)
            
            
               Data u ħin tal-ħolqien ta’ din il-lista ta’ persuni b’informazzjoni privileġġata: [
               ssss-xx-jj; hh:mm UTC (Ħin Universali Koordinat)]
            
               Data u ħin (l-aħħar aġġornament): [
               ssss-xx-jj, hh:mm UTC (Ħin Universali Koordinat)]
            
            
               Data tat-trażmissjoni lill-awtorità kompetenti: [
               ssss-xx-jj]
            
                        
                           L-isem/ismijiet tal-persuna b’informazzjoni privileġġata
                     
                     
                        
                           Il-kunjom(ijiet) tal-persuna b’informazzjoni privileġġata
                     
                     
                        
                           Il-kunjom(ijiet) tal-persuna b’informazzjoni privileġġata mat-twelid (jekk differenti)
                     
                     
                        
                           Numru/i tat-telefon professjonali (il-linja tat-telefon diretta tax-xogħol u n-numri tal-mobile tax-xogħol)
                     
                     
                        
                           Isem u indirizz tal-kumpanija
                        
                     
                     
                        
                           Funzjoni u raġuni għaliex il-persuna għandha informazzjoni privileġġata
                        
                     
                     
                        
                           Kisba
                        
                        (id-data u l-ħin li fihom dik il-persuna kisbet aċċess regolari għall-informazzjoni privileġġata)
                     
                     
                        
                           Waqfien
                        
                        (id-data u l-ħin li fihom dik il-persuna ma baqax ikollha aċċess regolari għall-informazzjoni privileġġata)
                     
                     
                        
                           Numru Nazzjonali ta’ Identifikazzjoni (jekk applikabbli) jew inkella Data Tat-Twelid
                        
                     
                     
                        
                           Indirizz tad-dar personali sħiħ
                        
                        (isem tat-triq; numru tat-triq; belt; kodiċi postali; pajjiż) (Jekk disponibbli fiż-żmien tat-talba mill-awtorità kompetenti)
                     
                     
                        
                           Numri tat-telefon personali
                        
                        (in-numri tat-telefon tad-dar u tal-mobile personali)
                        (Jekk disponibbli fiż-żmien tat-talba mill-awtorità kompetenti)
                     
                  
                        [Test]
                     
                     
                        [Test]
                     
                     
                        [Test]
                     
                     
                        [Numri (ebda spazju)]
                     
                     
                        [Indirizz tal-emittent]
                     
                     
                        [Test li jiddeskrivi r-rwol, il-funzjoni u r-raġuni għall-inklużjoni f’din il-lista ta’ persuni b’informazzjoni privileġġata/]
                     
                     
                        [ssss-xx-jj, hh:mm UTC]
                     
                     
                        [ssss-xx-jj, hh:mm UTC]
                     
                     
                        [Numru u/jew test jew ssss-xx-jj għad-data tat-twelid]
                     
                     
                        [Test]
                     
                     
                        [Numri (ebda spazju)]
                     
                  
      
      
         
            ANNESS III
            MUDELL 1
            
               Format għal-listi ta’ persuni b’informazzjoni privileġġata msemmija fl-Artikolu 2(2), l-ewwel subparagrafu
            
            
               Deskrizzjoni tas-sors tal-informazzjoni privileġġata speċifika:
            
            
               Data u ħin tal-ħolqien ta’ din it-taqsima (jiġifieri meta l-informazzjoni privileġġata speċifika ġiet identifikata): [ssss-xx-jj, hh:mm UTC (Ħin Universali Koordinat)]
            
               Data u ħin (l-aħħar aġġornament): [
               ssss-xx-jj, hh:mm UTC (Ħin Universali Koordinat)]
            
            
               Data tat-trażmissjoni lill-awtorità kompetenti: [ssss-xx-jj]
            
                        
                           L-isem/ismijiet tal-persuna b’informazzjoni privileġġata
                     
                     
                        
                           Il-kunjom(ijiet) tal-persuna b’informazzjoni privileġġata
                     
                     
                         
                     
                     
                        
                           In-numru/numri tat-telefon professjonali
                        
                        (linja tat-telefon diretta tax-xogħol u numri tal-mobile tax-xogħol)
                     
                     
                        
                           Funzjoni jew raġuni għaliex il-persuna għandha informazzjoni privileġġata
                        
                     
                     
                        
                           Kisba
                        
                        (id-data u l-ħin li fihom dik il-persuna kisbet l-aċċess għall-informazzjoni privileġġata)
                     
                     
                        
                           Waqfien
                        
                        (id-data u l-ħin li fihom dik il-persuna ma baqax ikollha aċċess għall-informazzjoni privileġġata)
                     
                     
                        
                           Numru ta’ Identifikazzjoni Nazzjonali
                        
                        (jekk applikabbli)
                        Jew inkella Data tat-Twelid
                        
                     
                  
                        [Test]
                     
                     
                        [Test]
                     
                     
                         
                     
                     
                        [Numri (ebda spazju)]
                     
                     
                        [Test li jiddeskrivi r-rwol, il-funzjoni u/jew ir-raġuni għall-inklużjoni f’din il-lista]
                     
                     
                        [ssss-xx-jj, hh:mm UTC]
                     
                     
                        [ssss-xx-jj, hh:mm UTC]
                     
                     
                        [Numru u/jew test jew ssss-xx-jj għad-data tat-twelid]
                     
                  MUDELL 2
            
               Format għat-taqsima ta’ persuni b’informazzjoni privileġġata permanenti msemmija fl-Artikolu 2(2), it-tieni subparagrafu
            
            
               Data u ħin tal-ħolqien ta’ din it-taqsima: [
               ssss-xx-jj; hh:mm UTC (Ħin Universali Koordinat)]
            
               Data u ħin (l-aħħar aġġornament): [
               ssss-xx-jj, hh:mm UTC (Ħin Universali Koordinat)]
            
            
               Data tat-trażmissjoni lill-awtorità kompetenti: [
               ssss-xx-jj]
            
                        
                           L-isem/ismijiet tal-persuna b’informazzjoni privileġġata
                     
                     
                        
                           Il-kunjom(ijiet) tal-persuna b’informazzjoni privileġġata
                     
                     
                        
                           Numru/i tat-telefon professjonali (il-linja tat-telefon diretta tax-xogħol u n-numri tal-mobile tax-xogħol)
                     
                     
                        
                           Isem u indirizz tal-kumpanija
                        
                     
                     
                        
                           Funzjoni u raġuni għaliex il-persuna għandha informazzjoni privileġġata
                        
                     
                     
                        
                           Inklużjoni
                        
                        (id-data u l-ħin li fihom il-persuna ġiet inkluża fit-taqsima ta’ persuni b’informazzjoni privileġġata permanenti)
                     
                     
                        
                           Numru ta’ Identifikazzjoni Nazzjonali
                        
                        (jekk applikabbli)
                        Jew inkella Data tat-Twelid
                        
                     
                  
                        [Test]
                     
                     
                        [Test]
                     
                     
                        [Numri (ebda spazju)]
                     
                     
                        [Indirizz tal-emittent jew tal-persuna li taġixxi f’isimhom jew akkont tagħhom]
                     
                     
                        [Test li jiddeskrivi r-rwol, il-funzjoni u r-raġuni għall-inklużjoni f’din il-lista]
                     
                     
                        [ssss-xx-jj, hh:mm UTC]
                     
                     
                        [Numru u/jew ssss-xx-jj għad-data tat-twelid]